ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02-93286/8-2017

 03.03.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1890/2016 (2073/2016), за набавку радова на изради скела, испоруке и замене дотрајале термоизолације, лимарски радови са испоруком материјала-ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: На страни 6, у делу Обавезе Извођача, у ставу 7 Конкурсне документације Наручилац наводи:

Критеријум прихватљивости извршених радова: температура не сме да буде виша од 50°C, осим на коморама прегрејача и местима металних делова везаних за котловске цеви или изложене ватри.

Понуђач сматра да овај критеријум треба брисати с обзиром да се радови изводе према постојећој техничкој документацији Наручиоца.

**ПИТАЊЕ 2:** На страни 12 , у тачки 5 Конкурсне документације Наручилац као услов којим се доказује технички капацитет наводи да Понуђач треба да располаже са:

*Цевастa скелa 5000m2 =18000m, искључиво цеви за цевасту скелу (Ø 48,3 x 3,6), обичне и окретне жабице у потребном броју и сва остала потребна опрема;*

Стандардом SRPS EN 39 (означава се као цев SRPS EN 39 W B) усклађен са стандардом CSN EN 39 предвидјене су цеви које могу да се употребљавају за цевну скелу димензија Ø 48,3 x 3,2mm - 4,00mm (+0,3mm).

Избор дебљине зида цеви се усваја од стране пројектанта сходно захтевима које прописује SRPS EN 10002-1 i SRPS C.A1.

Подсећамо да је Наручилац на идентичан захтев Понуђача у оквиру ЈН 3000/1182/2016 (1738/2016) у Другој измени конк. документације, у тачки 2 извршио измену тако да гласи: Понуђач располаже са цевастом скелом најмање ..... односно ..... искључиво цеви за скелу ( 48,3x 3,2-4,0 mm).

Predlažemo Naručiocu da izvrši dopunu konkursne dokumentacije.

**ПИТАЊЕ 3:** На страни 12 конкурсне документације у оквиру испуњења кадровског капацитета наведено је да:

Понуђач располаже довољним кадровским капацитетом ако има у радном односу, односно радно ангажоване по основу другог облика ангажовања ван радног односа, предвиђеног члановима 197-202. Закона о раду минимум…

Сматрамо да је Наручилац испустио да наведе укупан број извршилаца који је потпуно у складу са осталим постављеним условима. Предлажемо да се текст коригује и допуни тако да гласи :

Понуђач располаже са довољним кадровским капацитетом, ако има у радном односу најмање 56 запослена извршиоца (запослена или ангажована по основу другог облика ангажовања ван радног односа, предвиђеног члановима 197-202 Закона о раду).

**ОДГОВОР 1:** Прихватамо Вашу сугестију да у делу конкурсне документације Обавезе Извођача радова изменимо вредност граничне температуре тако да сада гласи:

Критеријум прихватљивости извршених радова: температура не сме да буде виша од 60°C, осим на коморама прегрејача и местима металних делова везаних за котловске цеви или изложене ватри. Конкурсна документација ће у овом делу бити измењена а измене објављене на порталу јавних набавки и сајту наручиоца.

**ОДГОВОР 2:** У делу конкурсне документације Технички капацитет: Цевастa скелa минимум 5000m2 =18000m, искључиво цеви за цевасту скелу (Ø 48,3 x 3,6), обичне и окретне жабице у потребном броју и сва остала потребна опрема; мења се минимална количина цевасте скеле (У складу са одговором 5.2 у додатним информацијама и појашњењима бр. 1. Наручилац је у првој измени конкурсне документације начинио грешку у потребној количини цевасте скеле) и димензије цеви тако да сада гласи:

Цевастa скелa минимум 2500 m2, искључиво цеви за цевасту скелу (Ø 48,3 x 3,2mm - 4,00mm), обичне и окретне жабице у потребном броју и сва остала потребна опрема.

У делу конкурсне документације Технички капацитет: Мoдуларна скела, челична скела за посебне намене, типа „Layher“ или одговарајућа, најмање 3000 m2; мења се минимална количина модуларне скеле (У складу са одговором 5.5 у додатним информацијама и појашњењима бр. 1. Наручилац је у првој измени конкурсне документације начинио грешку у потребној количини цевасте скеле) тако да сада гласи:

Мoдуларна скела, челична скела типа „Layher“ или одговарајућа, најмање 1000m².

Начин доказивања испуњености услова остаје непромењен.

**ОДГОВОР 3:**

Конкурсном документацијом дефинисан је минималан број радника према стручној оспособљености који Понуђач мора да поседује како би задовољио тражени кадровски капацитет и то:

-2 дипломирана инжењера (VII степена стручне спреме), са лиценцом Одговорног извођача радова из групе 410 или 411, издате од Инжењерске коморе Србије и Одговорног пројектанта из групе 310 или 311, издате од Инжењерске коморе Србије.

**Напомена:** Ако инжењер који поседује лиценцу 410 или 411 поседује и лиценцу 310 или 311, понуђач испуњава услове са једним ангажованим инжењером,

 -15 монтера скела, са најмање III степеном стручне спреме,

-20 изолатера топлотних уређаја, са најмање III степеном стручне спреме

-6 лимара, са најмање III степеном стручне спреме,

-10 физичких радника,

-1 возач виљушкара,

-1 возач трактора,

Сабирањем траженог броја извршилаца долази се до минималног укупног броја извршиоца, тако да је непотребно посебно то наглашавати. У доказима захтеваног кадровског капацитета је између осталог тражено да се достави М образац пријаве на обавезно социјално осигурање, или уговор о раду, или уговор о ангажовању сходно чл. 197 до чл. 202 Закона о раду за све тражене раднике.

КОМИСИЈА